తొలి రెండ్రోజులూ టీమిండియా బ్యాట్స్మెన్ జోరు ప్రదర్శిస్తుంటే.. బంగ్లాదేశ్ నిస్సహాయతను చూసిన భారత అభిమానులు మ్యాచ్ మూడ్రోజులా.. నాలుగు రోజులా అని లెక్కలేసుకున్నారు. కానీ.. మూడోరోజు బంగ్లా పోరాటంతో అంచనాలన్నీ తారుమారయ్యాయి. బౌలర్లు విఫలమైనంత మాత్రాన తమ పనైపోలేదు.. బ్యాటింగ్లో తమ పోరాటం ఇంకా మిగిలే ఉందని పర్యాటక జట్టు నిరూపించింది! కాస్త లేటైనా.. లేటె్స్టగా రేసులోకొచ్చి మ్యాచ్ను ఆసక్తిగా మార్చింది! సీనియర్ ఆటగాళ్లు షకీబల్ హసన్, ముష్ఫికర్ రహీమ్ బాధ్యతగా ఆడడం.. స్పిన్ సంచలనం మెహ్దీ హసన్ మిరాజ్ కూడా బ్యాట్తో మెరవడంతో.. మ్యాచ్ రసపట్టులో పడింది. వాస్తవానికి బౌలింగ్లో స్వయం తప్పిదాలతో అవకాశాలు చేజార్చుకున్న పర్యాటక జట్టు వాటిని పునరావృతం చేసి మూడో రోజునూ పేలవంగానే ఆరంభించింది. అవసరం లేని చోట రన్కు వెళ్లిన తమీమ్ ఇక్బాల్ ఓవర్నైట్ స్కోరుకు మరో పరుగైనా జోడించకుండానే పెవిలియన్కు చేరాడు. ఆ తర్వాత వెంటవెంటనే మరో రెండు వికెట్లు కోల్పోయి 104/4తో నిలిచిన బంగ్లా ఇన్నింగ్స్ ఇక ఎంతోసేపు సాగదనిపిం చింది. కానీ.. కీలక సమయంలో షకీబల్ సత్తా చాటాడు. 103 బంతుల్లోనే 14 ఫోర్లతో 82 పరుగులు చేశాడు. మరోఎండ్లో కెప్టెన్ రహీమ్ ఇబ్బంది పడుతున్నా ఎదురుదాడి అస్త్రంతో ఆతిథ్య బౌలర్లపై పైచేయి సాధించే ప్రయత్నం చేశాడు. షకీబల్, రహీమ్ క్రీజు లో ఉన్నంత సేపూ ఆటలో బంగ్లాదే పైచే యి. అయితే, అవసరం లేని సమయంలో ఆవేశానికి పోయిన షకీబల్ వికెట్ పారేసుకున్నాడు. ఆ వెంటనే.. షబ్బీర్ ఆరో వికెట్గా వెనుదిరిగాడు. ఈ దశలో మరో వికెట్ పడితే బంగ్లా కోలుకోవడం కష్టమయ్యేది. అయితే ఈ ప్రభావం జట్టుపై పడకుండా చూసిన ఘనత ముష్ఫికర్దే! తన అనుభవాన్నంతా రంగరించి.. మెహ్దీ హసన్తో కలిసి ఇన్నింగ్స్ను పునర్నిర్మించాడు. దాదాపు ఐదు గంటలపాటు క్రీజులో నిలిచి భారత బౌలర్లకు ఎదురొడ్డి పోరాడాడు. ఒక దశలో 65 బంతుల వరకూ బౌండ్రీల జోలికెళ్లలేదంటే అతనెంత సహనంతో బ్యాటింగ్ చేశాడో అర్థం చేసుకోవచ్చు. అదే సమయంలో హసన్ పోరాటాన్ని తక్కువ చేయలేం. ఈ టెస్టుకు ముందు అతణ్ని నాణ్యమైన స్పిన్నర్గానే పరిగణించిన భారత్.. అతనిలా బ్యాట్తో రెచ్చిపోయి ఆడగలడని ఊహించి ఉండదు. ఈ మ్యాచ్కు ముం దు నాలుగు టెస్టులే ఆడిన మిరాజ్ వాటిలో చేసింది 20 పరుగులే. కానీ, ఫస్ట్క్లాస్లో ఐదు అర్ధ సెంచరీలు చేసిన అనుభవం ఈ మ్యాచ్లో అక్కరకొచ్చింది. ఆడుతుంది నెంబర్వన్ జట్టుతో అయి నా.. అతని గుండె నిబ్బరం ముచ్చటగొలిపింది. రెండు గంటలకు పైగా క్రీజులో నిలిచిన మెహ్దీ తానెదుర్కొన్న 103 బంతుల్లో ఎక్కడా ఇబ్బంది పడలేదు. పేసర్లు సంధించిన బౌన్సర్లు, షార్ట్పిచ్ బంతులను సమర్థవంతంగా ఎదుర్కొన్న హసన్.. స్పిన్నర్లకు తన డిఫెన్స్ను ఛేదించే అవకాశం ఇవ్వలేదు. ముఖ్యంగా అశ్విన్ బౌలింగ్లోనే అతను నాలుగు ఫోర్లు కొట్టడం విశేషం. మన స్పిన్ ద్వయం మెహ్దీని ఇబ్బంది పెట్టలేకపోయింది. బంగ్లా ఎంత పోరాడినా భారత స్కోరుకి ఇంకా 350 పైచిలుకు పరుగుల దూరంలోనే ఉంది. గెలుపు అసాధ్యమే. డ్రా చేసుకోవాలంటే మరో రెండు రోజులు పోరాడాలి. మూడో రోజు అజేయంగా నిలిచిన ముష్ఫికర్, మిరాజ్ జోడీ ఆదివారం ఎంత సేపు నిలుస్తుందన్నదానిపైనే ఫలితం ఆధారపడనుంది.
toli rendrojulu teamindia batsmen joru pradarsistunte.. bangladesh nissahaayatanu chusina bhaarata abhimaanulu match moodrojula.. naalugu rojula ani lekkalesukunnaru. cony.. moodoroju bangla poraatamtho anchanaalannii taarumaarayyaayi. boularlu viphalamainanta maatraana tama panaipoledu.. battinglo tama poratam inka migile undani paryaataka jattu niroopinchindi! kaasta letaina.. latestagaa resulokochi myaachnu aasaktigaa maarchindi! seanier aatagaallu shakibal hasan, mushfikar raheem baadhyatagaa aadadam.. spin sanchalanam mehdi hasan miraj kuudaa byaatto meravadamtho.. match rasapattulo padindi. vaastavaaniki boulinglo swayam tappidaalato avakaasaalu chejaarchukunna paryaataka jattu vaatini punaraavrutam chesi moodo rojunu pelavamgaane aarambhinchindi. avasaram laeni chota ranku vellina tameem ikbal overnite skoruku maro parugainaa jodinchakundane peviliyanku cheraadu. aa tarvaata ventaventane maro rendu viketlu kolpoi 104/4thoo nilichina bangla innings ika entosepu sagadanipim chindi. cony.. keelaka samayamlo shakibal satta chaataadu. 103 bantullone 14 forlatho 82 parugulu cheshaadu. maroendlo kepten raheem ibbandi padutunna edurudaadi astramtho aatidhya boularlapai paicheyi saadhinche prayatnam cheshaadu. shakibal, raheem kreeju loo unnanta sepoo aatalo banglade paiche ye. ayithe, avasaram laeni samayamlo aavesaaniki poyina shakibal vicket paaresukunnaadu. aa ventane.. shabbir aaro viketga venudirigaadu. ee dasalo maro vicket padithe bangla kolukovadam kashtamayyedi. ayithe ee prabhaavam jattupai padakunda chusina ghanata mushfikarde! tana anubhavaannantaa rangarinchi.. mehdi hasanto kalisi inningsnu punarnirminchaadu. daadaapu aidu gantalapaatu kreesulo nilichi bhaarata boularlaku eduroddi poradadu. oka dasalo 65 bantula varakuu boundriila jolikellaledante atanenta sahanamtho batting cheshado artham chesukovachhu. adhe samayamlo hasan poraataanni takkuva cheyalem. ee testuku mundu atanni naanhyamaina spinnergane pariganinchina bharat.. atanila byaatto rechipoyi aadagaladani oohinchi undadu. ee myachku mum du naalugu testuley aadina miraj vaatilo chesindi 20 parugule. cony, fustklaslo aidu ardha senchareelu chesina anubhavam ee matchlo akkarakochindi. aadutundi nembarvan jattutho ayi naa.. athani gunde nibbaram muchatagolipindi. rendu gantalaku paiga kreesulo nilichina mehdi taanedurkonna 103 bantullo ekkada ibbandi padaledu. pesarlu sandhinchina bounserlu, shartpich bantulanu samarthavantamgaa edurkonna hasan.. spinnerlaku tana defensnu chedinche avakaasam ivvaledu. mukhyamgaa ashwin boulinglone atanu naalugu forlu kottadam visesham. mana spin dvayam mehdini ibbandi pettalekapoyindi. bangla entha poradina bhaarata skoruki inka 350 paichiluku parugula dooramlone undi. gelupu asaadhyame. dra chesukovalante maro rendu rojulu poradali. moodo roju ajeyamgaa nilichina mushfikar, miraj jody aadivaaram entha sepu nilustundannadaanipai phalitam aadhaarapadanundi.